b'\n_START_ARTICLE_\nVerenpunainen naamio\n_START_SECTION_\nJuoni\n_START_PARAGRAPH_\nVuoden 1865 Englannissa Sir Edward Markham joutuu el\xc3\xa4v\xc3\xa4n\xc3\xa4 haudatuksi, mutta pelastuu viime sekunneilla. H\xc3\xa4n alkaa vaatia pelottavaa kostoa niille, jotka olivat siit\xc3\xa4 vastuussa.\n_START_SECTION_\nTuotanto\n_START_PARAGRAPH_\nVerenpunaisen naamion k\xc3\xa4sikirjoittivat Lawrence Huntington ja Christopher Wicking Edgar Allan Poen tarinan pohjalta. Huntington kuoli 11 p\xc3\xa4iv\xc3\xa4\xc3\xa4 kuvausten alkamisen j\xc3\xa4lkeen. American International Productions tuotti elokuvan._NEWLINE_Alun perin Verenpunaisen naamion ohjaajaksi valittiin Michael Reeves, mutta h\xc3\xa4net jouduttiin korvaamaan Gordon Hesslerill\xc3\xa4 elokuvan esituotantovaiheessa. Kuvaukset alkoivat 18. marraskuuta vuonna 1968 ja p\xc3\xa4\xc3\xa4ttyiv\xc3\xa4t joulukuussa; kaksi kuukautta ennen Reevesin kuolemaa helmikuussa 1969. Elokuva kuvattiin Shepperton Studiosilla Surreyn Sheppertonissa 175\xc2\xa0000 dollarin budjetilla._NEWLINE_Alister Williamsonin \xc3\xa4\xc3\xa4ni dubattiin.\n_START_SECTION_\nJulkaisu ja vastaanotto\n_START_PARAGRAPH_\nVerenpunainen naamio sai ensi-iltansa Yhdysvalloissa 11. kes\xc3\xa4kuuta vuonna 1969. Elokuva tuotti 1\xc2\xa0020\xc2\xa0000 dollaria Yhdysvalloissa ja Kanadassa. Elokuva on julkaistu videolle ja DVD:lle._NEWLINE_Verenpunainen naamio sai kriitikoilta sekalaisia arvosteluja. Internet Movie Databasessa elokuva on saanut arvosanan 5,9/10. Rotten Tomatoes -sivuston mukaan 57 prosenttia elokuvan arvostelleista kriitikoista on pit\xc3\xa4nyt siit\xc3\xa4.'